Държавен вестник, бр. 52, 2010 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  52
Учебна практика по морско дело се извършва 
в специализирани учебни кабинети и при предва­
рително сключени договори в гребна база. 
Плавателната практика се провежда в реални 
условия на търговски кораб при предварително 
сключени договори с менингови фирми.
6. Изисквания към обучаващите 
Професионалната подготовка по професията 
„Корабоводител“ се извършва от лица с обра­
зователно-квалификационна степен „магистър“, 
„бакалавър“ по специалности от професионални 
направления „Транспорт, корабоплаване и авиация“, 
„Машинно инженерство“, „Общо инженерство“, 
„Материали и материалознание“, „Електротехника, 
електроника и автоматика“ от област на висше 
образование „Технически науки“ и по специалности 
от професионални направления „Икономика“ от 
област на висше образование „Социални, стопански 
и правни науки“ от Класификатора на областите 
на висше образование и професионалните направ­
ления (ДВ, бр. 64 от 2002 г.) и съответстващи на 
учебните предмети (модули) от задължителната 
професионална подготовка.
За практическото обучение по придобиваните 
правоспособности лицата трябва да притежават 
морска правоспособност от равна или по-висока 
степен и удостоверение за инструктор след успешно 
завършен и одобрен от Изпълнителна агенция „Мор­
ска администрация“ курс по програма на моделен 
курс 6.09 от Международната морска организация 
съгласно Наредба № 6 от 2007 г. за компетентност 
на морските лица в Република България.
5390
МИНИСТЕРСТВО
НА ТРУДА И СОЦИАЛНАТА 
ПОЛИТИКА
Наредба за изменение и допълнение на Наред­
ба № РД-07-5 от 2008 г. за условията и реда 
за отпускане на целева помощ за отопление 
(обн., ДВ, бр. 49 от 2008 г.; изм., бр. 59 и 67 
от 2008 г. и бр. 72 от 2009 г.)
§ 1. В чл. 4 се правят следните изменения:
1. Алинея 2 се изменя така:
„(2) В молба-декларацията по ал. 1 задъл­
жително се заявява видът на ползваното ото­
пление – топлоенергия, електроенергия, твърдо 
гориво или природен газ.“
2. В ал. 4 след думите „отказ на помощта“ 
се поставя точка, запетаята и думите „като в 
случаите, когато тя ще се изплаща на търговец 
на твърдо гориво, това следва да е изрично 
вписано.“ се заличават.
§ 2. Създава се чл. 4а:
„Чл. 4а. Целевата помощ за отопление се 
предоставя, както следва:
1. при отопление с топлоенергия – чрез 
превеждане на сумите на съответното топло­
фикационно дружество;
2. при отопление с електроенергия – в пари 
на правоимащото лице или семейство;
3. при отопление с твърдо гориво:
а) в пари на правоимащото лице или се­
мейство;
б) на търговец на твърдо гориво, който е 
осъществил доставката – при изрично отразено 
в молба-декларацията желание от страна на 
лицето или семейството;
4. при отопление с природен газ – в пари 
на правоимащото лице или семейство.“ 
§ 3. Член 5 се изменя така:
„Чл. 5. (1) Молби-декларации за отпускане 
на целева помощ за отопление се подават в 
дирекции „Социално подпомагане“ от 1 август 
до 31 октомври, като при отопление с електро­
енергия и топлоенергия се прилага и последна 
платена фактура.
(2) Целевата помощ за електроенергия, 
твърдо гориво или природен газ се отпуска за 
период от 5 месеца и се изплаща по следния ред:
1. за месеците ноември и декември:
а) до 30 ноември на текущата година – за 
отпуснатите целеви помощи за отопление през 
месеците август и септември;
б) до 31 декември на текущата година – за 
отпуснатите целеви помощи за отопление през 
месец октомври и ноември;
2. до 31 януари на следващата година – за 
месеците януари, февруари и март.
(3) За лицата и семействата, които се отоп­
ляват с топлоенергия, целевата помощ се 
отпуска за период от 5 месеца и се превежда 
ежемесечно в максимален размер по списък 
от дирекциите „Социално подпомагане“ на съ­
ответните топлофикационни дружества.
(4) Неусвоените средства за месечни целеви 
помощи за отопление с топлоенергия се въз­
становяват от съответните топлофикационни 
дружества на дирекциите „Социално подпома­
гане“ след окончателното годишно отчитане на 
средствата за търговско измерване от фирмите 
за топлинно счетоводство, но не по-късно от 
30 октомври на текущата година.
(5) Когато едно жилище се обитава от повече 
от едно лице или семейство и топлоенергията 
се отчита на общ измервателен уред или се 
начислява на обща партида, размерът на по­
мощта на правоимащите лица и семейства се 
осигурява по сметката на титуляря.
(6) За лицата и семействата, които се ото­
пляват с твърдо гориво в случаите по чл. 4а, 
т. 3, буква „б“, целевата помощ се изплаща на 
търговците на твърдо гориво по реда на ал. 2.
(7) Изплащането на помощта в случаите по 
чл. 4а, т. 2, т. 3, буква „а“ и т. 4 може да се 
извършва по касов и безкасов път.
(8) В случаите, при които е налице затруд­
нение в снабдяването с твърдо гориво, дирек­
торът на дирекция „Социално подпомагане“ 
по изключение може да измени заповедта 
за отпускане на целева помощ за отопление, 
като същата се изплаща в пари на лицата или 
семействата по реда на ал. 2.“